Aknalaual kasvavad päevalill ja kirsstomatid, rõdul karikakrad, moonid, salvei ja mitut sorti basiilikut, tüümian ja roheline sibul, rucola salat ja till ning maasikaspinat. Tegelikult on aknalaual potis ka üks avokaadoseeme, mis pole aga mitu kuud kõssanudki. Muudkui kükitab vaikselt seal mullas. Idee avokaadoseeme mulda panna sain Maru kokaraamatust "Maru maitsev maailm", mille lõpus ta oma vahvat avokaadopuud demonstreerib. Tema pistis seemne lihtsalt mulda. Siit blogist loen, et nii lihtsalt need asjad siiski ei käi ja tuleb palju rohkem vaeva näha, samas selles blogis sama kogemus mis Marul. Eks näis.